CELEX: 62020CN0262
Language: fi
Date: 2020-06-15 00:00:00
Title: Asia C-262/20: Ennakkoratkaisupyyntö, jonka Rayonen sad Lukovit (Bulgaria) on esittänyt 15.6.2020 – VB v. Glavna direktsia ”Pozharna bezopasnost i zaschtita na naselenieto” kam Ministerstvo na vatreshnite raboti

24.8.2020   
            
            
               FI
            
            
               Euroopan unionin virallinen lehti
            
            
               C 279/37
            
         
      Ennakkoratkaisupyyntö, jonka Rayonen sad Lukovit (Bulgaria) on esittänyt 15.6.2020 – VB v. Glavna direktsia ”Pozharna bezopasnost i zaschtita na naselenieto” kam Ministerstvo na vatreshnite raboti
      (Asia C-262/20)
      (2020/C 279/49)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Rayonen sad Lukovit
      
         Pääasian asianosaiset
      
      
         Kantaja: VB
      
         Vastaaja: Glavna direktsia ”Pozharna bezopasnost i zaschtita na naselenieto” kam Ministerstvo na vatreshnite raboti
      
         Ennakkoratkaisukysymykset
      
      
                  1)
               
               
                  Edellyttääkö direktiivin 2003/88/EY (1) 12 artiklan a alakohdan mukainen tehokas suoja sitä, että poliisien ja palomiesten yövuoron normaali pituus on lyhyempi kuin säädetty päivävuoron normaali pituus?
               
            
                  2)
               
               
                  Edellyttääkö Euroopan unionin perusoikeuskirjan 20 ja 31 artiklassa vahvistettu yhdenvertaisuusperiaate sitä, että kansallisessa lainsäädännössä yksityisen sektorin työntekijöiden osalta vahvistettu yötyövuoron normaali seitsemän tunnin pituus on voimassa myös julkisella sektorilla työskentelevien osalta, mukaan lukien poliisit ja palomiehet?
               
            
                  3)
               
               
                  Onko direktiivin 2003/88/EY johdanto-osan kahdeksannessa perustelukappaleessa vahvistettu tavoite rajoittaa yötyöjaksojen pituutta saavutettavissa tehokkaasti vain silloin, jos kansallisessa lainsäädännössä vahvistetaan nimenomaisesti yötyöjakson normaali pituus myös julkisella sektorilla työskentelevien osalta?
               
            
         (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/ЕY (EUVL 2003, L 299, s. 9).